གནས་ཚུལ་གཞན་ཞིག་ནི་ལྷོ་བྱང་ཀོ་རི་ཡ་གཉིས་སྔར་ལས་ཇེ་མཐུན་དུ་སྣང་ཞིང་།དགུན་དུས་ཨོ་རྩེད་འགྲན་བསྡུར་དེ་ཉིད་ཀྱི་སྒོ་འབྱེད་མཛད་སྒོའི་སྐབས་སུ་བྱང་ཀོ་རི་ཡའི་ཆེས་མཐོའི་དབུ་ཁྲིད་ཀིམ་ཇུང་ཨུན་གྱི་གཅུང་མོ་དངོས་སུ་ལྷོ་ཀོ་རི་ཡས་ཆེས་བདེ་འཇགས་ངང་བསུ་སྐྱེལ་ཧ་ཅང་གཟབ་རྒྱས་བྱས་ཤིང་།མཛད་སྒོའི་ཐོག་ཨ་རིའི་སྲིད་འཛིན་གྱི་བུ་མོ་དང་རྐུབ་སྟེགས་སོགས་འདྲ་མཉམ་ངང་གོ་སྒྲིག་བྱས་འདུགདེའི་ཐོག་བྱང་ཀོ་རི་ཡའི་གཞུང་འཛིན་ཆབ་སྲིད་ཚོགས་པའི་ཚོགས་གཙོ་ཡང་དེ་མཚུངས་སུ་བསུ་སྐྱེལ་གཟབ་རྒྱས་བྱས་ཡོད།དེ་ལས་ལྷག་པའི་གནས་ཚུལ་ཞིག་ནི་དགུན་དུས་ཨོ་རྩེད་འགྲན་བསྡུར་དེ་ཉིད་ཀྱི་སྒོ་འབྱེད་མཛད་སྒོའི་ཐོག་ལྷོ་བྱང་ཀོ་རི་ཡ་གཉིས་ཀྱིས།ཀོ་རི་ཡ་ཡོངས་སུ་ཚུད་པའི་ས་ཁྲ་ཅན་གྱི་མཉམ་འདུས་རུ་དར་གཅིག་གི་འོག་ནས་གོམ་བགྲོད་ལ་ཞུགས་རྒྱུའི་མོས་མཐུན་བྱུང་བ་བཞིན་གནས་ཚུལ་དེ་ཉིད་མངོན་འགྱུར་བྱུང་ཡོད།ད་དུང་།རྩེད་འགྲན་ཁག་གཉིས་ཙམ་གྱི་ནང་དུ་ལྷོ་བྱང་ཀོ་རི་ཡ་གཉིས་ཀྱི་ལྷན་དུ་རུ་ཁག་གཅིག་བཟོས་ཏེ་རྒྱལ་ཁབ་གཞན་ལ་འགྲན་བསྡུར་ལ་ཞུགས་པའི་གསར་འགྱུར་ཐོན་ཡོད།